Diari Oficial de la Generalitat Valenciana


Sumari del DOGV 5130, del 08-11-2005 (2005/12294)

DECRET 162/2005, de 4 de novembre, del Consell de la Generalitat, pel qual es disposa la creació de Deute Públic de la Generalitat durant l'any 2005.
-----------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2005/11/04/162/dof/vci/html**

### Dades del document

Número de DOGV
:   5130

Data del DOGV
:   08-11-2005

Secció del DOGV
:   I. DISPOSICIONS GENERALS

Número del document
:   2005/12271


Data del document
:   04-11-2005

Organisme emissor
:   Conselleria d'Economia, Hisenda i Ocupació

Tipus de document
:   Decret

Descriptors 

:   * deute públic
    * hisenda regional

DECRET 162/2005, de 4 de novembre, del Consell de la Generalitat, pel qual es disposa la creació de Deute Públic de la Generalitat durant l'any 2005. [2005/F12252]  
La Llei 14/2004, de 29 de desembre, de Pressupostos de la Generalitat per a l'exercici 2005, en el títol V, article 33, autoritza el Consell de la Generalitat perquè, a proposta del conseller d'Economia, Hisenda i Ocupació, incremente el Deute de la Generalitat, amb la limitació que el seu saldo viu el 31 de desembre de 2005 no supere el saldo corresponent a l'1 de gener de 2005 en més de 496 milions d'euros. El dit límit serà efectiu al terme de l'exercici, podrà ser ultrapassat durant este, i es preveuen els casos pels quals es revisarà automàticament.  
D'acord amb el que estipula la Llei d'Hisenda Pública de la Generalitat, el Consell de la Generalitat pot fixar les característiques del Deute Públic i els criteris relatius a la seua gestió. En virtut d'esta llei, el Decret 94/1996, de 21 de maig, del Consell de la Generalitat, pel qual es regula la gestió del Deute Públic, la gestió financera i la coordinació de l'endeutament de les entitats autònomes i empreses de la Generalitat, establix que l'emissió o la contractació del Deute Públic de la Generalitat s'efectue a través de l'Institut Valencià de Finances.  
En virtut d'això, a proposta del conseller d'Economia, Hisenda i Ocupació i amb la deliberació prèvia del Consell de la Generalitat, en la reunió del dia 4 de novembre de 2005,  
DECRETE  
Article 1  
La Generalitat, a través de l'Institut Valencià de Finances, emetrà o contractarà Deute Públic a càrrec del Pressupost de 2005, d'acord amb el límit establit en l'article 33 de la Llei de Pressupostos de la Generalitat per al dit exercici, per això el saldo del Deute el 31 de desembre de 2005 no superarà el saldo corresponent a l'1 de gener del dit any en més de 496 milions d'euros, si bé el límit quedarà revisat automàticament per les excepcions que recull el mateix article.  
Article 2  
El Deute que s'ha d'emetre o contractar segons el present decret s'executarà d'acord amb el que preveu el Decret 94/1996, de 21 de maig, del Consell de la Generalitat.  
DISPOSICIÓ FINAL  
El present decret entrarà en vigor l'endemà de la publicació en el Diari Oficial de la Generalitat Valenciana.  
València, 4 de novembre de 2005  
El president de la Generalitat,  
FRANCISCO CAMPS ORTIZ  
El conseller d'Economia, Hisenda i Ocupació,  
GERARDO CAMPS DEVESA


Còpia Permalink ELI